bluuebunny/crossref_metadata_2025 huggingface dataset:
Μελέτη αιμοδυναμικών μεταβλητών σε πρότυπα κεραυνοβόλου ηπατικής ανεπάρκειας
Authors: Πυρσόπουλος Νικόλαος
Published: August 2021

Η οξεία ήπατική ή κεραυνοβόλος ηπατική ανεπάρκεια (ΚΗΑ) αν και όχι ιδιαίτερα συχνή, έχει χαρακτηρισθεί σαν μια από τις πιο επικίνδυνες νοσογόνες οντότητες με θνητότητα που κυμαίνεται μεταξύ 80 - 97 % προτού η μεταμόσχευση ήπατος ήταν δυνατή. Η μεταμόσχευση ήπατος είναι η μόνη αποδεκτή παγκοσμίως θεραπεία για ασθενείς με ΚΗΑ . Η αφαίρεση του μη λειτουργούντος ήπατος σε περίπτωση τελικού σταδίου ΚΗΑ ή μη λειτουργίας του μεταμοσχευμένου ήπατος αμέσως μετά τη μεταμόσχευση, και η υποστήριξη του ασθενή με διάφορα συστήματα υποστήριξης έως ότου βρεθεί ένα κατάλληλο μόσχευμα είναι, πιθανά, μια επέμβαση διάσωσης. Ο στόχος της μελέτης μας ήταν να συγκριθούν οι αιμοδυναμικές μεταβολές στο ανηπατικό (ολική ηπατεκτομή) και ισχαιμικό πειραματικό πρότυπο ΚΗΑ. Μέθοδοι: Είκοσι νέοι χοίροι γένους landrace, βάρους 20-25 kg μελετήθηκαν. Απολίνωση της ηπατικής αρτηρίας και πυλαιοκοιλική αναστόμωση εκτελέσθηκε (ισχαιμικό πρότυπο) και τα ζώα παρατηρήθηκαν για μια περίοδο 18ωρών. Η επαγωγή της ΚΗΑ επιβεβαιώθηκε χρησιμοποιώντας βιοχημικούς δείκτες. Στη συνέχεια τα ζώα χωρίσθηκαν τυχαία στη μία από τις δύο ομάδες : A (ισχαιμικό πρότυπο), 10 χοίροι, όπου καμία περαιτέρω χειρουργική επέμβαση δεν ακολουθούσε τη διάνοιξη και σύγκλειση του κοιλιακού τοιχώματος , ή ομάδα Β (ανηπατικό πρότυπο), 10 χοίροι που υποβλήθηκαν σε ολική ηπατεκτομή. Ινότροποι παράγοντες δεν χορηγήθηκαν καθ' όλη τη διάρκεια της περιόδου παρατήρησης. Η στατιστική αξιολόγηση εκτελέσθηκε χρησιμοποιώντας ανάλυση ANOVA και t-test.Αποτελέσματα: Αιμοδυναμική επιδείνωση παρατηρήθηκε στην ομάδα Β(ανηπατικόπρότυπο) (καρδιακός δείκτης στην ομάδα A 7.59± 1.25 Lmin 1 m'2 ενώ 2.92± 0.68 L min 1 m2 για την ομάδα Β, Ρ < 0.05.).Συμπεράσματα: Τα αποτελέσματα αυτής της μελέτης κατέδειξαν μεγαλύτερη αιμοδυναμική επιδείνωση μετά από ολική ηπατεκτομή. Είναι δυνατό η συντήρηση ενός δυσλειτουργώντος ήπατος να είναι προτιμητέα σε περιπτώσεις ΚΗΑ από την άποψη της αιμοδυναμικής σταθερότητας.
Συσχέτιση των αγγειακών ασβεστώσεων στη μαστογραφία με συστηματική αγγειακή νόσο
Authors: Μαντάς Δημήτριος
Published: August 2021

Σκοπός Ο σκοπός της παρούσας προοπτικής μελέτης είναι να εκτιμήσει τη σχέσημεταξύ των αγγειακών αποτιτανώσεων οι οποίες εμφανίζονται στη μαστογραφία μεσυστηματική αγγειακή νόσοΑσθενείς και μέθοδοι Έχουν αναλυθεί οι ιατρικοί φάκελοι 110 γυναικών οι οποίεςείτε προσήλθαν στο Ιατρείο Μαστού προκείμενου να υποβληθούν σε προληπτικόέλεγχο μαστών είτε εισήχθησαν στην κλινική προκείμενου να υποβληθούν σεαγγειοχειρουργική επέμβαση λόγω στένωσης καρωτίδας αορτικού ανευρύσματος ηπεριφερικής αγγειοπαθειας των κάτω άκρωνΑποτελέσματα Απο την στατιστική ανάλυση των ως τώρα αποτελεσμάτωνπροκύπτει ισχυρή στατιστική συσχέτιση όσον άφορα στη σχέση μεταξύενδομαστικων αγγειακών αποτιτανώσεων και συστηματικής αγγειακής νόσουΣυμπέρασμα Η μελέτη την οποία διενεργήσαμε, φαίνεται να αποδεικνύει οτι ημαστογραφία η οποία αποτελεί βασική μέθοδο για τον πληθυσμιακό έλεγχο γιακαρκίνο του μαστού, μπορεί να αναδείξει μια ομάδα γυναικών η οποία θα πρέπει ναεξεταστεί περαιτέρω προκείμενου να αποκλειστεί η ύπαρξη συστηματικής αγγειακήςνόσου.
Ευθύνη για ενέργειες του βοηθού εκπλήρωσης και του προστηθέντος
Authors: Τσολακίδης Ζαφείριος
Published: August 2021

Σκοπός της διατριβής είναι η σύγκριση των άρθρων 334 και 922 του ΑΚ τα οποία προβλέπουν ευθύνη από ενέργειες βοηθητικών προσώπων το μεν άρθρο 334 ΑΚ από αθέτηση προϋφιστάμενης υποχρέωσης το δε άρθρο 922 ΑΚ από αδικοπραξίες του βοηθητικού προσώπου. Μετά από σύγκριση της λειτουργίας και των προϋποθέσεων εφαρμογής των δύο διατάξεων συνάγονται τα έξηςσυμπεράσματα: (α) Οι κανόνες αυτοί συγκροτούν ένα υποσύστημα που επιβαρύνει το πρόσωπο με την υποχρέωση αποκατάστασης των ζημιών που προξενούν τα βοηθητικά του πρόσωπα. (β) Το εν λόγω υποσύστημα κανόνων αποτελεί εκδήλωση της γενικότερης αρχής ότι κάθε πρόσωπο οφείλει ναεπιβαρύνεται με τις δυσμενείς συνέπειες της εκούσιας επέκτασης του πεδίου δράσης του. (γ) Οι προϋποθέσεις των δύο διατάξεων δεν ταυτίζονται απολύτως διότι στην περίπτωση του άρθρου 922 ΑΚ απαιτείται επιπλέον ένταξη του βοηθητικού προσώπου στον κύκλο δράσης και κίνδυνων του προστήσαντος. Με τον γνώμονα αυτό διαπιστώνεται και πληρούται -με αναλογία δικαίου- ρυθμιστικό κενό δικαίου ως προς την ευθύνη από πράξεις και παραλείψεις βοηθητικών προσώπων κατά τις διαπραγματεύσεις.
Επαλήθευση πιστοποιητικών για επαυξημένη εγκαθίδρυση εμπιστοσύνης σε ασύρματα αυτοφυή δίκτυα
Authors: Παπαπαναγιώτου Κωνσταντίνος
Published: August 2021

Στη διδακτορική αυτή διατριβή μελετάται η εγκαθίδρυση της εμπιστοσύνης σε ασύρματα, αυτοφυή δίκτυα. Παρατίθεται μία περιγραφή των ιδιαίτερων χαρακτηριστικών των αυτοφυών δικτύων καθώς και των απαιτήσεων ασφάλειας που προκύπτουν εξαιτίας των ιδιαιτεροτήτων αυτών. Στη συνέχεια, συνοψίζονται οι τεχνικές ασφάλειας και εγκαθίδρυσης εμπιστοσύνης που έχουν αναπτυχθεί στη βιβλιογραφία και γίνεται μία επισκόπηση διαφόρων μεθόδων επαλήθευσης ψηφιακών πιστοποιητικών, στην οποία εντοπίζονται οι αδυναμίες και οι ελλείψεις τους. Ακολούθως, παρουσιάζεται το ADOPT, ένα ολοκληρωμένο σχήμα επαλήθευσης πιστοποιητικών για ασύρματα, αυτοφυή δίκτυα. Η αρχιτεκτονική του βασίζεται σε μια κατανεμημένη μορφή του πρωτοκόλλου OCSP και συγκεκριμένα στην ενδιάμεση αποθήκευση απαντήσεων OCSP σε κατάλληλα επιλεγμένους κόμβους του δικτύου. Αναλύονται ο τρόπος εντοπισμού των απαντήσεων αυτών, τεχνικές βελτιστοποίησης της ενδιάμεσης αποθήκευσης που περιλαμβάνουν μεθόδους επιλογής των κόμβων που αποθηκεύουν τις απαντήσεις και πολιτικές ενημέρωσης και διαγραφής απαντήσεων, καθώς και κρίσιμες χρονικές παράμετροι. Το ADOPT αποτιμάται ως προς την απόδοσή του μέσα από πειραματικά σενάρια προσομοίωσης και εκτιμάται η απόδοσή του. Επίσης, πραγματοποιείται σχεδιαστική και λειτουργική προσαρμογή του ADOPT σε δίκτυα οχημάτων, μια ειδική κατηγορία αυτοφυών δικτύων, καθώς και αντίστοιχη αποτίμηση μέσα από μελέτες προσομοίωσης. Για την ενίσχυση της ευρωστίας του ADOPT απέναντι σε πιθανές επιθέσεις, πραγματοποιείται λειτουργικός συνδυασμός με την αρχιτεκτονική εγκαθίδρυσης εμπιστοσύνης ATF. Οι πειραματικές δοκιμές αποδεικνύουν ότι η ενσωμάτωση της εμπιστοσύνης στο ADOPT ενισχύει όχι μόνο την ασφάλειά του αλλά και τη συνολική του απόδοση. Τέλος, από τη συγκριτική αποτίμηση του ADOPT με άλλες μεθόδους επαλήθευσης πιστοποιητικών για αυτοφυή δίκτυα προκύπτει η βέλτιστη λειτουργική απόδοση του ADOPT όσον αφορά τον ταχύ εντοπισμό επίκαιρων πληροφοριών κατάστασης των πιστοποιητικών αλλά και τη μειωμένη επιβάρυνση των κόμβων και του ασύρματου δικτυακού μέσου.
Διαχείριση πόρων σε συστήματα κινητών επικοινωνιών και κατανεμημένα υπολογιστικά συστήματα
Authors: Αλυφαντής Γεώργιος
Published: August 2021

Τα τελευταία χρόνια, τα κινητά κι ασύρματα δίκτυα, καθώς κι οι τεχνολογίες κατανεμημένων συστημάτων, όπως συστήματα caching και δίκτυα διανομής περιεχομένου Ιστού, βρίσκονται στο επίκεντρο της προσοχής επιστημόνων κι ερευνητικών ομάδων σε όλο τον κόσμο. Οι επιστημονικοί τομείς που εμπλέκονται είναι διάφοροι και ποικίλουν ανάλογα με τη σκοπιά από την οποία εξετάζονται τα ζητήματα που ανακύπτουν. Στην παρούσα Διδακτορική διατριβή, εξετάζονται εφαρμογές της Θεωρίας Παιγνίων σε διάφορα προβλήματα διαχείρισης πόρων σε ό,τι αφορά τον κινητό υπολογισμό και τα κατανεμημένα υπολογιστικά συστήματα. Συγκεκριμένα, έμφαση δίνεται σε προβλήματα, στα οποία είναι έμφυτος ο ανταγωνισμός μεταξύ των χρηστών, όπως διαμοιρασμός εύρους ζώνης σε ένα ασύρματο δίκτυο ή αποθηκευτικής χωρητικότητας σε ένα σύστημα caching. Προβλήματα που μελετήθηκαν αποτελούν η εξισορρόπηση φόρτου κι η προδραστική διαχείριση πόρων σε ασύρματα δίκτυα, η ευέλικτη φασματική πρόσβαση, ο έλεγχος ισχύος, καθώς κι η κατανεμημένη διαχείριση αποθηκευτικής χωρητικότητας σε συστήματα caching. Με τη βοήθεια της Θεωρίας Παιγνίων κατέστη δυνατό να μοντελοποιηθούν τα εξεταζόμενα προβλήματα κι έτσι να αναδειχθούν ξεκάθαρα τα ζητήματα ανταγωνισμού κι αλληλεπίδρασης που υπεισέρχονται. Επίσης, με τη βοήθεια των μοντέλων που προέκυψαν και κατάλληλων αριθμητικών αλγορίθμων που προτάθηκαν ήταν δυνατόν να υπολογιστούν οι ισορροπίες των παιγνίων που αντιστοιχούν τα προβλήματα αυτά, καθώς και πιθανά βέλτιστα σημεία λειτουργίας.
Μοντελοποίηση και αρχιτεκτονική συστημάτων κινητού υπολογισμού
Authors: Αναγνωστόπουλος Χρήστος
Published: August 2021

Τα συστήματα Διάχυτου Υπολογισμού καλούνται να διαχειριστούν την πληροφορία πλαισίου (context) που χαρακτηρίζει την περιρρέουσα κατάσταση των επενεργουσών οντοτήτων (π.χ., χρήστες, φορητοί υπολογιστές). Οι επιστημονικοί τομείς που εμπλέκονται ποικίλουν ανάλογα με τη σκοπιά από την οποία μελετώνται τα ζητήματα που ανακύπτουν. Στην παρούσα Διατριβή εξετάζονται θέματα που αφορούν τον τρόπο προσαρμογής των συστημάτων Διάχυτου Υπολογισμού στη συμπεριφορά των οντοτήτων αυτών βάσει της κατάστασής τους, καθώς και την ικανότητά τους να λαμβάνουν αυτόνομα αποφάσεις ελαχιστοποιώντας τη συμβολή, διαμεσολάβηση και παρέμβαση των οντοτήτων. Συγκεκριμένα, έμφαση δίνεται σε μοντέλα αναπαράστασης και διαχείρισης πλαισίου καθώς και σε αλγοριθμικά θέματα διάχυσης πλαισίου που συνεπικουρούν την έννοια της Επίγνωσης Πλαισίου. Τα προβλήματα που μελετήθηκαν αποτελούν η αναπαράσταση, η ανακάλυψη, η ερμηνεία και ο συμπερασμός πλαισίου καθώς και η ικανότητα ενός συστήματος επίγνωσης πλαισίου να συλλογίζεται και να προσαρμόζεται βάσει της περιρρέουσας κατάστασης προκειμένου να προβαίνει σε (προ)καθορισμένες ενέργειες. Με τη βοήθεια σχημάτων προσεγγιστικού συμπερασμού γνώσης (Θεωρία Ασαφών Συνόλων), βιο-μιμητικών αλγορίθμων διάχυσης πληροφορίας (Επιδημικοί Αλγόριθμοι) και κατάλληλων αλγορίθμων που προτάθηκαν κατέστη δυνατό να μοντελοποιηθούν τα εξεταζόμενα προβλήματα. Συνεπώς, αναδείχθηκαν ξεκάθαρα τα ζητήματα σημασιολογικής επαύξησης του πλαισίου, σύντηξης και ανάκτησης ελλιπούς πλαισίου, προσαρμοστικότητας καταστάσεων, βιο-μιμητικής συνεργατικής συμπεριφοράς οντοτήτων και ανακάλυψης πλαισίου σε κατανεμημένα περιβάλλοντα.
Geometric approach to statistical learning theory through support vector machines (SVM) with application to medical diagnosis
Authors: Μαυροφοράκης Μιχαήλ
Published: August 2021

Η παρούσα διατριβή πραγματεύεται το πρόβλημα της Αναγνώρισης Προτύπων, στο πλαίσιο της Μηχανικής Μάθησης (ML) και, ειδικότερα, του πεδίου της Θεωρίας Στατιστικής Μάθησης (STL), μέσω των Μηχανών Διανυσμάτων Στήριξης (SVM). Η εργασία αυτή εστιάζει στην γεωμετρική ερμηνεία των SVM, που πραγματοποιείται μέσω της έννοιας των Συρρικνωμένων Κυρτών Περιβλημάτων (RCH), και της επίπτωσης που έχει στην ανάπτυξη νέων, αποδοτικών αλγορίθμων για την επίλυση του γενικού προβλήματος βελτιστοποίησης των SVM. Η συνεισφορά της παρούσης εργασίας συνίσταται στην επέκταση του μαθηματικού πλαισίου των RCH, στην ανάπτυξη νέων γεωμετρικών αλγορίθμων για τα SVM και, τέλος, στην εφαρμογή των SVM στο πεδίο της Ανάλυσης Ιατρικής Εικόνας και Διάγνωσης (Μαστογραφία). Επέκταση πλαισίου γεωμετρικών SVM. Η γεωμετρική ερμηνεία των SVM στηρίζεται στην έννοια των Συρρικνωμένων Κυρτών Περιβλημάτων. Αν και η γεωμετρική προσέγγιση των SVM παρέχει διαισθητική κατανόηση, η χρησιμότητά της ήταν περιορισμένη λόγω του γεγονότος ότι τα RCH ορίζονται μέσω συρρικνωμένων κυρτών συνδυασμών των σημείων εκπαίδευσης και, συνεπώς, το αντίστοιχο πρόβλημα βελτιστοποίησης παρουσιάζεται να έχει συνδυαστική πολυπλοκότητα. Επεκτείναμε το πλαίσιο των RCH με έναν αριθμό από θεωρητικά αποτελέσματα, που περιορίζουν την έκφραση των ακρότατων σημείων των RCH και παρέχουν αναλυτικό τύπο για την προβολή τους σε συγκεκριμένη κατεύθυνση. Τα αποτελέσματα αυτά οδήγησαν στην ανάπτυξη νέων, πολύ αποδοτικών αλγορίθμων για τα SVM. Νέοι SVM αλγόριθμοι. Οι γνωστοί (και επαρκώς μελετηθέντες ως προς τη σύγκλιση) γεωμετρικοί αλγόριθμοι πλησιέστερου σημείου, i) του Gilbert και ii) των Schlesinger-Kozinec, τροποποιήθηκαν (με βάση τα παραπάνω θεωρητικά αποτελέσματα) για την επίλυση του γενικού, δηλ., του μη-γραμμικού, μη-διαχωρίσιμου προβλήματος βελτιστοποίησης των SVM. Οι νέοι αυτοί γεωμετρικοί αλγόριθμοι για SVM εφαρμόστηκαν και ελέγχθηκαν πάνω σε δημοσίως διαθέσιμα σύνολα δεδομένων ελέγχου και παρουσίασαν σημαντικό πλεονέκτημα ως προς την απόδοση, σε σύγκριση με τους ταχύτερους αντίστοιχους αλγεβρικούς αλγορίθμους. Εφαρμογές - Μαστογραφία. Το πεδίο της Ανάλυσης Ιατρικής Εικόνας και Διάγνωσης (και ειδικότερα της Μαστογραφίας που εξετάζεται στην παρούσα εργασία) είναι ιδιαίτερα κρίσιμο για την κοινωνία, αλλά συνάμα πολύ απαιτητικό από την σκοπιά της Πληροφορικής. Στην παρούσα Διατριβή, εξετάστηκε και αποτιμήθηκε η αξία ενός συνόλου από ποιοτικά και ποσοτικά χαρακτηριστικά υφής και μορφολογίας (χρησιμοποιώντας μεθόδους στατιστικής και μορφοκλασματικής ανάλυσης)• παράλληλα, χρησιμοποιήθηκαν αρκετές μεθοδολογίες μηχανικής μάθησης, π.χ., Τεχνητά Νευρωνικά Δίκτυα (ΑΝΝ) και SVM, για να διαχωρίσουν τους κακοήθεις από τους καλοήθεις μαστογραφικούς όγκους. Τα SVM υπερείχαν σε απόδοση έναντι των υπολοίπων ταξινομητών.
Ρηματικοί μεταπλασμοί
Authors: Κατσούδα Γεωργία
Published: August 2021

Η παρούσα διατριβή φιλοδοξεί να μελετήσει συστηματικά τους μεταπλασμούς ενεστωτικού και αοριστικού θέματος σε διαχρονικό και συγχρονικό επίπεδο και να προχωρήσει στην ερμηνεία αυτών. Στόχος μας είναι να εξετάσουμε το θέμα των Ρηματικών Μεταπλασμών υπό το πρίσμα των γενικότερων δομικών εξελίξεων στον χώρο του νεοελληνικού ρήματος, δηλαδή να ερευνήσουμε κατά πόσο οι μεταδομήσεις ρηματικών θεμάτων εξυπηρετούν τις γενικές ή και ειδικές τάσεις που χαρακτηρίζουν τη δομική κατάσταση του νεοελληνικού ρήματος. Αντικείμενο της παρούσας διδακτορικής διατριβής είναι, επομένως, οι μεταπλασμοί, οι μεταβολές που υπέστη το ενεστωτικό και αοριστικό θέμα συγκεκριμένων ρηματικών κατηγοριών βάσει υπαρχόντων στη γλώσσας μας προτύπων. […]
Ο δικαστικός έλεγχος των συγκεντρώσεων επιχειρήσεων
Authors: Σταμούλης Ιωάννης
Published: August 2021

Η διατριβή πραγματεύεται ένα σύγχρονο θέμα του διοικητικού δίκαιου των συγκεντρώσεων επιχειρήσεων και φιλοδοξεί να φωτίσει μια διάσταση της κοινοτικής νομολογίας που δύναται να έχει άμεση εφαρμογή στην πρακτική των Ελληνικών διοικητικών δικαστηρίων. Τίτλος της διατριβής είναι «ο δικαστικός έλεγχος των συγκεντρώσεων επιχειρήσεων». Επίκεντρο της είναι η κοινοτική νομολογία σε υποθέσεις συγκεντρώσεων. Ωστόσο στη διατριβή περιλαμβάνεται μια συγκριτική ανάλυση της νομοθεσίας και της νομολογίας σε Ηνωμένες Πολιτείες Αμερικής, Ευρωπαϊκή Ένωση και Ελλάδα αναφορικά με τα δικονομικά και ουσιαστικά ζητήματα των δικών σε υποθέσεις συγκεντρώσεων επιχειρήσεων. Αφορμή για την εκπόνηση της διατριβής αποτέλεσαν 3 διαδοχικές αποφάσεις του Πρωτοδικείου Ευρωπαϊκών Κοινοτήτων (ΠΕΚ) το 2002 (υποθέσεις Airtours, Schneider Electric, Tetra Laval) με τις οποίες ακυρώθηκαν οι αποφάσεις της Ευρωπαϊκής Επιτροπής που απαγόρευσαν τις συγκεντρώσεις των εν λόγω επιχειρήσεων. Στην διατριβή αναλύονται τα ζητήματα που ήγειραν οι αποφάσεις αυτές καθώς και η λοιπή νομολογία των κοινοτικών δικαστηρίων σε υποθέσεις συγκεντρώσεων. Η διατριβή εστιάζει στη δικαστική κρίση επί της ουσίας σε υποθέσεις συγκεντρώσεων και κυρίως στα όρια του δικαστικού ελέγχου σε υποθέσεις συγκεντρώσεων (ιδιαίτερα στο ζήτημα της πιθανής υπέρβασης των ορίων αυτών μέσω της αντικατάστασης της αξιολόγησης της Επιτροπής από τη δικαστική κρίση του ΠΕΚ). Η διατριβή μεταξύ άλλων επιχειρεί να δώσει απαντήσεις στα έξης ερωτήματα: • πως λειτουργούν οι έννοιες διακριτική ευχέρεια και πρόδηλη πλάνη της διοίκησης, παράνομη αιτιολογία και πλήρης απόδειξη στις υποθέσεις συγκεντρώσεων; • ποια είναι η σχέση τους με την οικονομική ανάλυση που αποτελεί την αφετηρία για την κρίση περί έγκρισης ή απαγόρευσης μιας συγκέντρωσης; • ποιος έχει το βάρος απόδειξης και ποιο είναι το μέτρο απόδειξης σε μια υπόθεση συγκέντρωσης; Τα κύρια συμπεράσματα που εξάγονται από τη διατριβή είναι: • Οι σχολιασθείσες αποφάσεις σηματοδοτούν την προσπάθεια της Επιτροπής να αποδείξει ότι το ΠΕΚ εσφαλμένα ανύψωσε το μέτρο απόδειξης στις υποθέσεις συγκεντρώσεων μέσω της εφαρμογής ενός αυστηρότερου δικαστικού ελέγχου που καταλήγει στην αντικατάσταση της εκτίμησης της Επιτροπής με τη δικαστική κρίση του ΠΕΚ. Το Δικαστήριο Ευρωπαϊκών Κοινοτήτων επιβεβαίωσε στην Tetra Laval ότι το ΠΕΚ δεν υπερβαίνει τα όρια των αρμοδιοτήτων του όταν εξετάζει εξαντλητικά τις αποφάσεις της Επιτροπής. • Δεν είναι απαραίτητος ο ακριβής καθορισμός a priori τόσο των ορίων του δικαστικού ελέγχου όσο και του μέτρου απόδειξης. • Μετά την τριλογία των αποφάσεων του 2002 η έκταση της διακριτικής ευχέρειας της Επιτροπής εμφανίζεται μειωμένη. • Οι σχολιασθείσες αποφάσεις δύνανται να έχουν άμεση εφαρμογή στην Ελληνική δικαστική πρακτική.
Σύγκριση των νέων τεχνικών αιμόστασης υπό συνθήκες διαταραχών πήξης
Authors: Αρβελάκης Αντώνιος
Published: August 2021

Στόχος. Να μελετηθούν οι νέες τεχνικές αιμόστασης υπό συνθήκες διαταραχών λήξης. Μεθοδολογία. Χρησιμοποιήθηκαν 30 λευκά κουνέλια, έλαβαν καλσιπαρίνη, χειρουργήθηκαν με τις νέες μεθόδους. Μελετήθηκαν τα αποτελέσματα. Συμπεράσματα. Οι νέες τεχνικές αιμόστασης είναι ασφαλείς υπό συνθήκες διαταραχών πήξης.
Μοριακή σταδιοποίηση στο κακοήθες μελάνωμα
Authors: Μητρόπαπας Γεώργιος
Published: August 2021

Μια υψηλής ευαισθησίας μέθοδος ανίχνευσης κυκλοφορούντων μελανοκυττάρων σε ασθενείς με κακοήθες μελάνωμα έχει πρόσφατα περιγράφει. Η εφαρμογή της RT-PCR για την ανίχνευση της Tyr-mRNA βασίζεται στο γεγονός, ότι το γονίδιο της τυροσινάσης, ενζύμου - κλειδί στη βιοσύνθεση της μελανίνης, απαντά αποκλειστικά στα μελανοκύτταρα. Αν και σύμφωνα με την υψηλή ευαισθησία της, η δοκιμασία θεωρητικά ανιχνεύει ένα καρκινικό κύτταρο μεταξύ ΙΟ6 φυσιολογικών κυττάρων, έχουν περιγράφει ποίκιλλα αποτελέσματα στα ανιχνεύσιμα ποσοστά σε σχέση με το κλινικό στάδιο. Σκοπός αυτής της μελέτης είναι να εξετάσει εάν υπάρχει συσχέτιση της θετικής Tyr-RT- PCR με γνωστούς προγνωστικούς παράγοντες του μελανώματος, όπως είναι το κλινικό στάδιο, το πάχος κατά Breslow, το επίπεδο διήθησης κατά Clark, το φύλο και τον ιστολογικό τύπο του όγκου.Αναλύσαμε δείγματα αίματος από 78 ασθενείς ηλικίας από 30 έως 82 ετών με κακοήθες μελάνωμα όλων των κλινικών σταδίων (stage 1:10, stage 11:19, stage 111:37, stage IV:12) για την έκφραση της τυροσινάσης. Από τους 78 ασθενείς 20 βρέθηκαν θετικοί στη δοκιμασία (25.6%). Αναλυτικά, θετικά αποτελέσματα βρέθηκαν σε 1/10 (10%) ασθενείς σταδίου I, σε 3/19 (15.8%) ασθενείς σταδίου II, σε 9/37 (24.3%) ασθενείς σταδίου III και σε 7/12 (58.3%) ασθενείς σταδίου IV. Τα αποτελέσματα αυτά κατέδειξαν σαφή κλιμάκωση της θετικότητας με την άνοδο του κλινικού σταδίου, όπως κι αξιοσημείωτη συσχέτιση των μεταστατικών ασθενών με την ανίχνευση κυκλοφορούντων κυττάρων με θετική έκφραση Tyr-mRNA (ρ:0.010). Επιπρόσθετα στους μεταστατικούς ανευρέθηκε πιθανότητα θετικού αποτελέσματος 5.33 φορές μεγαλύτερη από ότι στους ασθενείς χωρίς απομακρυσμένες μεταστάσεις. Τα ανωτέρω αποτελέσματα έρχονται σε απόλυτη συμφωνία με αντίστοιχα προγενέστερων μελετών. Με εξαίρεση το φύλο δεν ανευρέθηκε κάποια άλλη συσχέτιση της θετικής δοκιμασίας με άλλους προγνωστικούς παράγοντες. Σε αντίθεση με παρόμοιες μελέτες, η παρούσα μελέτη κατέδειξε επικράτηση των θετικών αποτελεσμάτων στις γυναίκες, οι οποίες παρουσίασαν κατά 3.9 φορές αυξημένη πιθανότητα θετικού αποτελέσματος σε σχέση με τους άνδρες. Ωστόσο η στατιστική ανάλυση δεν ανέδειξε το φύλο ως ανεξάρτητη στατιστική μεταβλητή. Στις περιπτώσεις όπου το πάχος Breslow ήταν μεγαλύτερο από 4mm και το επίπεδο Clark ίσο ή μεγαλύτερο από V, διαπιστώθηκε αυξημένο ποσοστό θετικής δοκιμασίας.Η ανίχνευση κυκλοφορούντων μελανοκυττάρων έχει μελετηθεί από πολλούς ερευνητές, χωρίς όμως συμφωνία των αποτελεσμάτων τους. Αυτό πιθανόν να οφείλεται στον περιορισμένο αριθμό των εξεταζόμενων ασθενών ή σε διαφορετικές μεθόδους προετοιμασίας των δειγμάτων αίματος.Συμπερασματικά, σύμφωνα με τη μελέτη μας, υπάρχει σημαντική συσχέτιση του μεταστατικού σταδίου της νόσου με τη θετική Tyr-RT- PCR. Κι αυτό μπορεί να εκληφθεί ως στοιχείο υψηλής κλινικής σημασίας, αφού η δοκιμασία μπορεί σε βάση ρουτίνας, με μια απλή αιμοληψία, να χρησιμοποιηθεί ως προγνωστικός δείκτης για την πρώιμη αναγνώριση του κινδύνου αιματογενούς διασποράς του όγκου.
Τεχνικογεωλογικά χαρακτηριστικά των υπερβασικών πετρωμάτων Όθρυος και Καλλιδρόμου (Κεντρική Ελλάδα)
Authors: Διαμαντής Κωνσταντίνος
Published: August 2021

Αντικείμενο της παρούσας διατριβής αποτελεί η μελέτη και ο καθορισμός των τεχνικογεωλογικών χαρακτηριστικών των υπερβασικών πετρωμάτων της κεντρικής Ελλάδας. Προς την κατεύθυνση αυτή, πραγματοποιήθηκαν εργασίες υπαίθρου, κυρίως όμως εργαστηριακές δοκιμές με στόχο τον προσδιορισμό των ιδιοτήτων των ανωτέρω πετρωμάτων. Επίσης έγινε προσπάθεια να διατυπωθούν αξιόπιστες εμπειρικές σχέσεις μεταξύ των φυσικών, δυναμικών και μηχανικών παραμέτρων των βραχωδών αυτών πετρωμάτων και να εκτιμηθεί η επίδραση της ορυκτολογικής σύστασης στη διαφοροποίηση της συμπεριφοράς τους. Έτσι στα πλαίσια της παρούσας διδακτορικής διατριβής πραγματοποιήθηκε γεωλογική έρευνα στην περιοχή μελέτης (δυτική Όθρυς και Καλλίδρομο), η οποία εστιάστηκε στα υπερβασικά πετρώματα. Στη συνεχεία συλλέχθηκαν ομοιογενείς, ισότροποι, επιφανειακοί και αντιπροσωπευτικοί όγκοι και διαμορφώθηκαν κατάλληλα δοκίμια, τα οποία εξετάστηκαν ως προς τις φυσικές, δυναμικές και μηχανικές τους ιδιότητες. Ένας αντιπροσωπευτικός αριθμός δειγμάτων μελετήθηκε και πετρογραφικά με σκοπό την περιγραφή της ορυκτολογικής σύστασης, της υφής, του ιστού και του βαθμού σερπεντινίωσής τους. Τα υπερβασικά πετρώματα των εξεταζομένων περιοχών διακρίνονται σε τρεις πετρολογικές ενότητες: τους σχιστώδεις σερπεντινίτες, τους σερπεντινίτες και τους ελαφρά ως και καθόλου σερπεντινιωμένους περιδοτίτες. Για λόγους ομοιογένειας και ισοτροπίας οι δοκιμές πραγματοποιήθηκαν σε σερπεντινίτες (βαθμός σερπεντινίωσης >70%) και σε ελαφρά ως και σχεδόν καθόλου σερπεντινιωμένους περιδοτίτες (βαθμός σερπεντινίωσης <30%). Οι σερπεντινιωμένοι περιδοτίτες (βαθμός σερπεντινίωσης από 30-70%) και οι σχιστώδεις σερπεντινίτες δεν εξετάστηκαν αφού παρουσιάζουν μεγάλη ανισοτροπία και ανομοιογένεια. Τα αποτελέσματα επεξεργάστηκαν στατιστικά με τη βοήθεια των προγραμμάτων EXCEL, Analysis Toolpak Program 2003 και SPSS 8.0 και υπολογίστηκε η μέγιστη, η ελάχιστη, η μέση τιμή και η τυπική απόκλιση, στοιχεία τα οποία παρατίθενται σε επιμέρους πίνακες. Επιπλέον από τη στατιστική ανάλυση προέκυψαν ιστογράμματα κατανομής των τιμών της κάθε παραμέτρου και κατασκευάστηκαν διαγράμματα συσχέτισης των τεχνικογεωλογικών ιδιοτήτων. Οι εξισώσεις που καλύτερα αποδίδουν τις σχέσεις τους περιγράφηκαν και οι υψηλότεροι συντελεστές προσδιορισμού (R2) υπολογίστηκαν. Τέλος, σε 16 συνολικά θέσεις (σε αυτές που πραγματοποιήθηκε τριαξονική δοκιμή) εκτιμήθηκε ο Γεωλογικός Δείκτης Αντοχής (GSI) και προσδιορίστηκαν τα χαρακτηριστικά της βραχομάζας. Άλλωστε, αυτό που εντέλει ενδιαφέρει είναι η συμπεριφορά της βραχομάζας, εφόσον σε αυτή θα κατασκευαστούν τεχνικά έργα. Οι παράμετροι της διατμητικής αντοχής (φ, c), η αντοχή σε μοναξονική θλίψη (σc), η συνολική ή γενικευμένη αντοχή (Global Strength, σcm), η εφελκυστική αντοχή (σtm) και το μέτρο παραμόρφωσης (Erm) της βραχομάζας εκτιμήθηκαν με τη χρήση του λογισμικού προγράμματος Roclab.
Έκφραση γονιδίων των υπομονάδων του ανθρώπινου υποδοχέα της ακετυλοχολίνης και κατασκευή μονοκλωνικών αντισωμάτων έναντι των υπομονάδων αυτών
Authors: Τσουλούφης Θεόδωρος
Published: August 2021

Η παρούσα διατριβή είχε ως στόχο την έκφραση και την αναδιάταξη ανασυνδυασμένων πολυπεπτιδίων, που αντιστοιχούν σε εξωκυτταρικά τμήματα των υπομονάδων του ανθρώπινου υποδοχέα της ακετυλοχολίνης, καθώς και την κατασκευή μονοκλωνικών αντισωμάτων έναντι των υπομονάδων αυτών. Με τη χρήση του ετερόλογου συστήματος έκφρασης της E. coli πραγματοποιήθηκε η έκφραση πολυπεπτιδικών τμημάτων από τις α1, α3 και α4 υπομονάδες του υποδοχέα. Ακολούθησε η αναδιάταξη in vitro του πολυπεπτιδίου α1(1-207) με τη μέθοδο των τεχνητών συνοδών μορίων. Με τη χρήση ανοσοενζυμικών (ELISA) και ραδιοανοσολογικών (RIA) μεθόδων το αναδιαταγμένο πολυπεπτίδιο α1(1-207) εμφάνισε μεγάλη ικανότητα να προσδένει μονοκλωνικά αντισώματα έναντι της κύριας ανοσογόνου περιοχής (MIR) του υποδοχέα, οι επίτοποι των οποίων εξαρτώνται πλήρως ή μερικώς από τη φυσική διαμόρφωση του υποδοχέα. Τέτοια αναδιαταγμένα πολυπεπτίδια, που διαθέτουν επίτοπους παθογόνων αντισωμάτων κατά του ανθρώπινου μυϊκού υποδοχέα της ακετυλοχολίνης, μπορούν να έχουν εφαρμογή τόσο σε δομικές μελέτες για την ανάλυση της αντιγονικής δομής του υποδοχέα, όσο και στην ανάπτυξη νέων θεραπευτικών προσεγγίσεων για τη βαριά μυασθένεια. Παράλληλα, στην παρούσα διατριβή με τη χρήση του πολυπεπτιδίου α4(1-214) και τη βοήθεια της τεχνικής υβριδώματος παρασκευάστηκε και μελετήθηκε ένα μονοκλωνικό αντίσωμα κατά της α4 υπομονάδας του υποδοχέα, το οποίο μπορεί να χρησιμοποιηθεί στη μελέτη των νευρικών υποδοχέων της ακετυλοχολίνης και των ασθενειών του ανθρώπινου οργανισμού, στις οποίες αυτοί εμπλέκονται.
Μελέτη σχημάτων οπτικής ορθογώνιας διαμόρφωσης και εφαρμογή τους σε οπτικά δίκτυα πρόσβασης
Authors: Σκαρμούτσος Νικόλαος
Published: August 2021

Στην παρούσα διατριβή μελετάται η δυνατότητα αναβάθμισης των παθητικών οπτικών δικτύων πρόσβασης με σκοπό την αύξηση του διαθέσιμου εύρους ζώνης και κατ’ επέκταση την προσθήκη νέων υπηρεσιών και χρηστών. Η αναβάθμιση αυτή επιτυγχάνεται με την υιοθέτηση και προσαρμογή τεχνικών ορθογώνιας διαμόρφωσης στα παθητικά οπτικά δίκτυα πρόσβασης. Κατ’ αρχάς αποτυπώνεται η υφιστάμενη κατάσταση στα δίκτυα πρόσβασης και οι δυνατότητες που προσφέρει η χρήση οπτικής τεχνολογίας σε αυτά. Στη συνέχεια διερευνάται διεξοδικά μέσω προσομοιώσεων η υλοποίησης δικτύου που υιοθετεί τη μετάδοση δύο ορθογώνια διαμορφωμένων ροών πληροφορίας στο ίδιο οπτικό φέρον. Τα αποτελέσματα της θεωρητικής μελέτης κατέδειξαν τη δυνατότητα εφαρμογής της μεθόδου στα παθητικά οπτικά δίκτυα και οδήγησαν στην πειραματική διερεύνηση. Στο εργαστήριο δοκιμάστηκε η τεχνική αυτή και διαπιστώθηκε ότι τα αποτελέσματα ακολουθούν την τάση αυτών της θεωρητικής διερεύνησης οδηγώντας μας στο συμπέρασμα ότι είναι εφικτό να υλοποιηθεί η αναβάθμιση των παθητικών οπτικών δικτύων μέσω της προτεινομένης τεχνικής. Τέλος, μελετήθηκε η δυνατότητα ενσωμάτωσης της προτεινόμενης τεχνικής στα σύγχρονα παθητικά οπτικά δίκτυα και παράλληλα συγκεντρώθηκαν τα οικονομικά δεδομένα των δικτύων πρόσβασης και ταυτόχρονα έγινε μια προσπάθεια εκτίμησης του κόστους της αναβάθμισης αυτών με τη χρήση της τεχνικής ορθογώνιας διαμόρφωσης δύο σημάτων IM/FSK.
Επεξεργασία μουσικών σημάτων για μουσικολογικές εφαρμογές
Authors: Αντωνόπουλος Ιάσονας
Published: August 2021

Στα πλαίσια αυτής της διδακτορικής διατριβής αναπτύχθηκαν τεχνικές για την εξαγωγή και μελέτη των περιοδικοτήτων και των ρυθμικών χαρακτηριστικών μουσικών ηχογραφήσεων με βάση το περιεχόμενο. Η διατριβή επικεντρώθηκε στη μελέτη παραδοσιακών μουσικών ειδών που δεν έχουν μελετηθεί στη βιβλιογραφία. Οι μέθοδοι που αναπτύχθηκαν αφορούν στην εύρεση του ρυθμού και μουσικού μέτρου μιας ηχογράφησης στην εύρεση της μουσικής περίληψης των ρυθμικά ομοίων ηχογραφήσεων και τη μοντελοποίηση και ανίχνευση ρυθμικών μοτίβων. Η προτεινομένη μέθοδος δέχεται ως είσοδο μουσικές πολυφωνικές ηχογραφήσεις από τις οποίες εξάγει χαρακτηριστικά που βασίζονται στην ενέργεια και στο ηχόχρωμα. Τα χαρακτηριστικά αυτά επεξεργάζονται με τη μέθοδο του πίνακα Αυτοομοιότητας στην περίπτωση της εύρεσης εγγενών περιοδικοτήτων ή μουσικής περίληψης. Αντίστοιχα για την εύρεση ρυθμικά ομοίων ηχογραφήσεων η μέση διαγώνιος του παραπάνω πίνακα για κάθε ηχογράφηση συγκρίνεται με τις διαγώνιους των άλλων ηχογραφήσεων με τη μέθοδο της Δυναμικής Στρέβλωσης στο Πεδίο του Χρόνου. Τέλος, για τη μοντελοποίηση και εύρεση των ρυθμικών μοτίβων μιας ηχογράφησης τα Hidden Markov Models ΗΜΜ χρησιμοποιούνται για τη μοντελοποίηση των καταστάσεων ενός ρυθμικού μοτίβου. Κατά τον τρόπο αυτό η ακολουθία παρατηρήσεων μουσικών γεγονότων εξάγεται από την ηχογράφηση και επεξεργάζεται από τα ΗΜΜ. Εφόσον εντοπιστεί μια ακολουθία ΗΜΜ καταστάσεων τότε θεωρείται ότι ένα ρυθμικό μοτίβο εντοπίστηκε στην ηχογράφηση.
Εθνικός και κοινωνικός ρόλος του νηπιαγωγείου
Authors: Παπαδημητρίου Σταματία
Published: August 2021

Το αντικείμενο της έρευνας αυτής είναι οι σχέσεις που συνδέουν την ιστορική εξέλιξη του θεσμού του νηπιαγωγείου με τις σύστοιχες μορφές κοινωνικοποίησης των νηπίων, στη διάρκεια της φοίτησής τους την περίοδο 1949-1982. Τον κύριο κορμό του υλικού της έρευνας αποτελούν οι εκθέσεις επιθεώρησης της περιόδου. Το περιεχόμενο των εκθέσεων υποβλήθηκε σε συστηματική διερεύνηση με την τεχνική της ανάλυσης περιεχομένου. Η μέθοδος ερμηνείας των δεδομένων είναι η ιστορική. Τα δεδομένα τα οποία προέκυψαν από την έρευνα μπορούν να μας οδηγήσουν σε μια ιστορικό-κοινωνική ερμηνεία της λειτουργίας αυτών των νηπιαγωγείων. Μπορούμε να διακρίνουμε τέσσερις χρονικές περιόδους συνέχειας και τομών: Α. Η πρώτη αρχίζει από το τέλος του εμφυλίου και φτάνει ως τις αρχές της δεκαετίας του ’60. Β. Η δεύτερη αρχίζει από τις αρχές της δεκαετίας του ’60 και τελειώνει με την αρχή της στρατιωτικής δικτατορίας (1967/68). Γ. Η Τρίτη περίοδος συμπίπτει με την αρχή της δικτατορίας έως την εκπαιδευτική μεταρρύθμιση του 1976/77. Δ. Η τέταρτη περίοδος καλύπτει τα χρόνια που ακολουθούν τη μεταρρύθμιση του ΄76 έως την κατάργηση του θεσμού του επιθεωρητή (1982).
Ο αρχαίος αθηναϊκός οχυρωματικός περίβολος
Authors: Θεοχαράκη Αννίτα
Published: August 2021

Η μελέτη αυτή είναι μια σύνθεση έως σήμερα δημοσιευμένων στοιχείων σχετικά με τον οχυρωματικό περίβολο των Αθηνών και καλύπτει την περίοδο από τα αρχαϊκά χρονιά έως την εποχή του Ιουστινιανού. Ο απώτερος στόχος της διατριβής είναι η διαμόρφωση της αναγκαίας ερευνητικής υποδομής για την ενδεχομένη ανάδειξη του αρχαίου τείχους από την πολιτεία ως ενιαίου μνημειακού συνόλου. Στο πρώτο κεφάλαιο συγκεντρώνονται οι σχετικές με τα τείχη μαρτυρίες από την αρχαία γραμματεία και το υπάρχον επιγραφικό υλικό. Στο δεύτερο κεφάλαιο ανιχνεύονται οι μνείες για την οχύρωση της πόλης που παραδίδονται από τον Μεσαίωνα έως τα μέσα του 19ου αιώνα και δίνεται έμφαση στη σημασία που μπορεί να έχουν οι αναφορές των μελετητών σε κατάλοιπα που εκείνοι διέκριναν τότε άλλα αργότερα δεν ήταν πλέον ορατά η ταυτίσιμα. Στο τρίτο κεφάλαιο συγκροτείται η ιστορία της αρχαιολογικής έρευνας η οποία διαιρείται σε τρεις περιόδους 1833-1931 (έτος της δεύτερης έκδοσης της Τοπογραφίας των Αθηνών του Judeich) 1931-1960 (έτος έκδοσης του έργου Πολεοδομική Εξέλιξις των Αθηνών του Τραυλού) και 1960-2006. Το τέταρτο κεφάλαιο είναι ένα «μητρώο» στο οποίο περιέχονται ταξινομημένες με ενιαίο τρόπο οι σημαντικότερες δημοσιευμένες πληροφορίες σε ο τι άφορα τον εντοπισμό την ανασκαφική έρευνα, την μελέτη του υλικού άλλα και τον τρόπο διατήρησης των κατάλοιπων της οχύρωσης δημιουργώντας μια βάση δεδομένων για όλα τα γνωστά σήμερα ανασκαφέντα σημεία. Στο πέμπτο κεφάλαιο συγκεντρώνονται τα κύρια χαρακτηριστικά των οικοδομικών φάσεων της οχύρωσης ενώ διερευνάται το ενδεχόμενο λειτουργίας των μορφολογικών χαρακτηριστικών ως χρονολογικών κριτηρίων. Επιχειρείται επίσης μια διάκριση σε οικοδομικές φάσεις με συνδυασμό τριών κριτηρίων τη χρονολόγηση των ευρημάτων της ανασκαφής τις αρχαίες μαρτυρίες και την προκύπτουσα από την έρευνα ομαδοποίηση κοινών χαρακτηριστικών μορφής των τμημάτων της οχύρωσης. Το έκτο κεφάλαιο πραγματεύεται ζητήματα που αφορούν σε συγκεκριμένες περιοχές της πορείας του τείχους. Αυτά προσεγγίζονται μέσω παράλληλης μελέτης ενός θεματικού χάρτη που εκπονήθηκε στο πλαίσιο της διατριβής αυτής σε υπόβαθρο του 2004 και αποτελεί το εργαλείο για άμεση ένταξη κάθε νέου στοιχείου στην εικόνα των τειχών. Στο έβδομο κεφάλαιο εξετάζεται η ιστορία της αντιμετώπισης του τείχους από την πολιτεία οι αξίες που αντιπροσωπεύουν τα λείψανα του σήμερα και οι δυνατότητες μιας αρμόζουσας ανάδειξής των ως ενιαίου μνημειακού συνόλου.
Η επίδραση της χορήγησης ατορβαστατίνης κατά την οξεία ισχαιμία στους φλεγμονώδεις παράγοντες
Authors: Κάτση Βασιλική
Published: August 2021

Η αθηρωσκληρωτική νόσος των στεφανιαίων αγγείων αποτελεί μία από τις συχνότερες αιτίες θνητότητας και θνησιμότητας στον σύγχρονο κόσμο. Η αθηρογένεση είναι προοδευτική διαδικασία που ξεκινά με την μορφή των λιπωδών γραμμώσεων που σταδιακά εξελίσσονται σε προχωρημένες βλάβες, όπως οι σοβαρού βαθμού αποφρακτικές αθηρωματικές πλάκες και οι λιγότερο στενωτικές αποτελούμενες από μεγάλο λιποβριθή πυρήνα και νεκρωτικά υπολείματα.Πρόσφατα τεκμηριώθηκε ο σημαντικός ρόλος της φλεγμονής στην παθογένεια της αθηροσκλήρωσης και στην εκδήλωση των οξέων στεφανιαίων συνδρόμων, καθώς και η ευεργετική δράση των υπολιπιδαιμικών φαρμάκων στην άμεση βελτίωση της ενδοθηλιακής λειτουργίας.Στην παρούσα εργασία μελετήθηκαν οι διαφορές μεταξύ φλεγμονωδών δεικτών κατά την διάρκεια της οξείας φάσης της ασταθούς στηθάγχης και του οξέος εμφράγματος του μυοκαρδίου. Οι ασθενείς με οξύ στεφανιαίο σύνδρομο παρουσιάζουν αυξημένες τιμές της ιντερλευκίνης-6 (IL-6) και της διαλυτής μορφής του μορίου προσκόλλησης των αγγειακών κυττάρων (sVCAM-1) κατά την εισαγωγή τους. Ωστόσο οι ασθενείς με οξύ έμφραγμα χαρακτηρίζονται από υψηλότερες τιμές του sVCAM-1 σε σχέση με τους ασθενείς με ασταθή στηθάγχη. Τα ευρήματα αυτά ενισχύουν την άποψη πως η φλεγμονή εμπλέκεται στην παθογένεση του οξέος εμφράγματος αλλά και της ασταθούς στηθάγχης. Στους ασθενείς με οξύ έμφραγμα του μυοκαρδίου παρατηρείται επιπλέον αύξηση της παραγωγής από το ενδοθήλιο φλεγμονωδών ουσιών σε σύγκριση με τους ασθενείς με ασταθή στηθάγχη.Μελετήθηκε επίσης η επίδραση της μεσοπρόθεσμης χορήγησης ατορβαστατίνης στην φλεγμονώδη εξεργασία σε ασθενείς που εισήχθησαν με ασταθή στηθάγχη και χαμηλά επίπεδα χοληστερόλης την πρώτη και έκτη εβδομάδα μετά από την εισαγωγή τους. Οι τιμές της MCP-1 και του sVCAM-1 αυξήθηκαν σημαντικά στην ομάδα ελέγχου (ρ<0.05 και για τα δύο μόρια) ενώ δεν επηρεάστηκαν στην ομάδα που έλαβε αγωγή με ατορβαστατίνη έξι εβδομάδες μετά από την εισαγωγή τους. Η χορήγηση ατορβαστατίνης δείχνει να τροποποιεί την φλεγμονώδη εξεργασία σε ασθενείς με χαμηλές τιμές χοληστερόλης και ασταθή στηθάγχη, μετά από έξι εβδομάδες αγωγής.
Ο ελληνικός αντιαμερικανισμός (1947-1989)
Authors: Λιαλιούτη Ζηνοβία
Published: August 2021

Στόχος της παρούσας διδακτορικής διατριβής είναι να παρουσιάσει μία ολοκληρωμένη αφήγηση της ιστορικής εξέλιξης του ελληνικού αντιαμερικανισμού και να θέσει υπό κριτική μελέτη τις απόψεις που διατυπώνονται κατά καιρούς σχετικά με την ιδιαιτερότητα ή τις ακρότητες του φαινομένου, στην ελληνική εκδοχή του¹. Για τους σκοπούς της παρούσας μελέτης θεωρούμε απαραίτητη την υιοθέτηση μίας διεπιστημονικής προσέγγισης, στην οποία επιχειρείται η αξιοποίηση στοιχείων από τα πεδία της πολιτικής επιστήμης και της ιστορίας. Ειδικότερα, όπως θα αναλύσουμε στη συνέχεια, αντλούμε από το πεδίο της πολιτικής επιστήμης τις απόπειρες κατηγοριοποίησης και ανάλυσης των επιμέρους εκφάνσεων του αντιαμερικανικού φαινομένου. Θεωρούμε, επίσης, ιδιαίτερα γόνιμη την προσέγγιση της ιστορίας ως ερμηνευτικής επιστήμης και τη θεώρηση του αντιαμερικανισμού ως Λόγου, οι διαστάσεις του οποίου μπορούν να αποτιμηθούν πλήρως λαμβάνοντας υπόψη το συνδυασμό διαχρονίας και συγχρονίας. Για το εγχείρημα αυτό, κρίθηκε επίσης αναγκαία η συγκέντρωση ενός ετερόκλητου υλικού από ένα συνδυασμό πηγών: τύπος, πολιτικός λόγος, λογοτεχνικά έργα, κιν/κες δημιουργίες. Για τους σκοπούς της μελέτης μας θεωρούμε καθοριστική τη σημασία του ιστορικού πλαισίου για την κατανόηση του αντιαμερικανισμού. Ειδικότερα, υποστηρίζουμε ότι ο Ψυχρός Πόλεμος πρέπει να αποτελεί μέρος του ερμηνευτικού πλαισίου για τη μελέτη του αντιαμερικανισμού στην ελληνική και την ευρωπαϊκή του διάσταση. Οι βασικές υποθέσεις εργασίας είναι οι ακόλουθες: Α) Ο αντιαμερικανισμός στην Ελλάδα την περίοδο 1947-1989 συνιστά ιστορικά μια ενότητα η οποία χαρακτηρίζεται στις γενικές της γραμμές από το στοιχείο της συνέχειας και αποκτά το πλήρες νόημά της όταν συνεκτιμάται η διάσταση του Ψυχρού Πολέμου. Β) Ο ελληνικός αντιαμερικανισμός για την περίοδο που αναφέραμε μπορεί να χαρακτηριστεί ως μια κανονικότητα και όχι ως εξαίρεση στο πλαίσιο των ευρωπαϊκών χωρών που εντάχθηκαν στο λεγόμενο δυτικό κόσμο και στο θεσμικό σύστημα της ατλαντικής κοινότητας. Γ) Ο ελληνικός αντιαμερικανισμός περιλαμβάνει μια πολιτική και μια πολιτισμική διάσταση και συγκροτείται τόσο από δεξιόστροφα όσο και από αριστερόστροφα στοιχεία. Δ) Ο ελληνικός αντιαμερικανισμός αποτελεί δυνάμει πεδίο διαπαραταξιακής και διακομματικής σύγκλισης και συναίνεσης. Με βάση την επεξεργασία των πηγών προτείνουμε την ακόλουθη περιοδολόγηση του ελληνικού αντιαμερικανισμού: 1) Γενετική Περίοδος (1947-1954). 2) Η Περίοδος της Ανάπτυξης (1954-1965). 3) Η Περίοδος της ριζοσπαστικοποίησης και του μετασχηματισμού (1965-1974). 4) Ο γενικευμένος αντιαμερικανισμός (1974-1985). 5) Η Λανθάνουσα φάση του ελληνικού αντιαμερικανισμού (1985-αρχές δεκαετίας ’90).
Συσχέτιση της μεταγευματικής γλυκαιμίας μη ινσουλινοεξαρτώμενων διαβητικών ασθενών με την ενεργοποίηση της πήξης
Authors: Ιωαννίδης Ιωάννης
Published: August 2021

Ο Σακχαρώδης Διαβήτης χαρακτηρίζεται απο θρομβωτικη προδιάθεση πουαυξάνει τον κίνδυνο για καρδιαγγειακά επεισόδια Η θρομβωτικη αυτήπροδιάθεση χαρακτηρίζεται απο μειωμένη ινωδολυση άλλα και αποενεργοποίηση του καταρράκτη της πήξηςΤα τελευταία χρονιά συζητείται αν η μεταγευματικη υπεργλυκαιμια ενασυνηθισμένο γεγονός στην ζωη των διαβητικών ατόμων έχει ως αποτέλεσματην ενεργοποίηση του μηχανισμού πήξηςΣτην παρούσα διατριβή αρχικά μελετήθηκε αν όντως ενεργοποιείται η πήξησε διαβητικά άτομα μετά απο ενα σύνηθες γεύμα Τα άτομα που μελετήθηκανήταν άτομα με διαβήτη τύπου 2 με αποδεκτό γλυκαιμικο έλεγχο μονό με δίαιταΣτα άτομα αυτά μελετήθηκε στη συνέχεια η δράση της εφάπαξ χορήγησηςγλιβενκλαμιδης όσον άφορα στην ενεργοποίηση της πήξης Σε παρόμοιαδιαβητικά άτομα χορηγήθηκε σε επομένη φάση γλιμεπιριδη Τέλος σε μιατελευταία ανεξάρτητη φάση της μελέτης εξετάστηκε η επίδραση της εφάπαξχορήγησης σουλφονυλουριας στη μεταγευματικη λιπιδαιμια ΑΠΟΤΕΛΕΣΜΑΤΑ Τα διαβητικά άτομα παρουσίασαν σημαντικά υψηλότερεςτιμές τόσο στα F1+2 οσο και στα D-Dimers μετά τη κατανάλωση γεύματοςγεγονός που υποδεικνύει ενεργοποίηση του καταρράκτη της πήξηςΗ χορήγηση της γλιβενκλαμιδης μαζί με το γεύμα αναχαίτισε τηνενεργοποίηση της πήξης τα επίπεδα των TAT D-Di και F1 2 είναιχαμηλότερα μετά απο τη λήψη γλιβενκλαμιδης μαζί με το γεύμα σε σύγκρισημε το εικονικό φάρμακο Η εφάπαξ χορήγηση γλιβενκλαμιδης δεν επηρεάζεισημαντικά τα ΡΑΙ-1 και t-PA που σκιαγραφούν την ινωδολυτικη ικανότητατου οργανισμούΗ μελέτη αυτή έδειξε τέλος πως η βελτίωση της μεταγευματικης γλυκαιμίαςπου επιτεύχθηκε με τη γλιβενκλαμιδη συνοδεύτηκε απο μείωση τωντριγλυκεριδιων των χυλομικρων (τριγλυκεριδια εντερικής προέλευσης)
Πολυμορφικοί δείκτες και χρωμοσωμικές θραύσεις στην καρκινογένεση
Authors: Τσαντούλης Πέτρος
Published: August 2021

Εισαγωγή. Σε πρόσφατες δημοσιεύσεις διαπιστώθηκε η ενεργοποίηση του μηχανισμού απάντησης στη γενωμική βλάβη από τα πλέον πρώιμα στάδια της καρκινογένεσης. Παράλληλα, παρατηρήθηκε η ευπάθεια ορισμένων εύθραυστων θέσεων (FRA3B, FRA9E, FRA11C) και διατυπώθηκε η υπόθεση ότι οι θέσεις αυτές είναι ευάλωτες ακόμα και σε πρώιμες αλλοιώσεις όπως είναι η υπερπλασία και η δυσπλασία. Μέθοδοι. Το πειραματικό υλικό προήλθε από δύο πειραματικά μοντέλα: ξενομοσχεύματα ανθρώπινου δέρματος που αναπτύχθηκαν υπό την επίδραση αυξητικών παραγόντων και υπερπλαστικό ουροθήλιο διαγονιδιακών ποντικών που υπερεκφράζαν το γονίδιο RAS. Το υλικό προσομοιάζει, παθολογοανατομικά, σε πρώιμες προκαρκινικές αλλοιώσεις αλλά δεν έχει δεχθεί ανεξέλεκγτες επιδράσεις. Επιπλέον, αναλύσαμε το γένωμα κυττάρων U2OS που αναπτύχθηκαν υπό την επίδραση αντιγραφικού στρες από υπερέκφραση του γονιδίου CDT1. Χρησιμοποιήσαμε την τεχνολογία των μικροσυστοιχιών DNA (Affymetrix microarray SNP, Nimblegen aCGH) για να αξιολογήσουμε ταυτόχρονα έως και 10204 θέσεις πάνω στο ανθρώπινο γένωμα και 385000 θέσεις πάνω στο γένωμα του ποντικού. Η αντιπαράθεση του φυσιολογικού και του παθολογικού δείγματος επιτρέπει τον ακριβή εντοπισμό των γενωμικών βλαβών, ιδιαίτερα της απώλειας ετεροζυγωτίας (ημίζυγη διαγραφή). Αναλύσαμε τη χαρτογράφηση 36.1 του γενώματος από το NCBI μαζί με την διαθέσιμη αλληλουχία. Βελτιώσαμε και αναπτύξαμε μια μέθοδο μελέτης των δομικών γνωρισμάτων της αλληλουχίας του DNA βασιζόμενοι στο γνωστό πρόγραμμα FLEX-STAB. Μελετήσαμε επίσης την παρουσία επαναλαμβανόμενου DNA στις φυσιολογικές και στις εύθραυστες θέσεις. Συνολικά αναλύσαμε περίπου 2.5 δισεκατομμύρια βάσεις σε 56 κοινές εύθραυστες θέσεις τύπου αφιδικολίνης και σε 1913 μη εύθραυστες χρωμοσωμικές μπάντες. Αποτελέσματα και συμπεράσματα. Στις εύθραυστες θέσεις το ποσοστό της απώλειας ετεροζυγωτίας ήταν 13.53% (28 από 189 δείκτες) ενώ στις μη εύθραυστες θέσεις ήταν 9.4% (logistic regression, p = 0.04). Από τις 44 εύθραυστες θέσεις που περιείχαν τουλάχιστον ένα πληροφοριακό πολυμορφικό δείκτη, οι 12 (27.3%) παρουσίαζαν απώλεια ετεροζυγωτίας σε έναν ή περισσότερους δείκτες. Οι εύθραυστες θέσεις ήταν κατά μέσον όρο περισσότερο δύσκαμπτες (γωνία στρέψης 10.742 σε αντίθεση με 10.787, p = 0.045). Παράλληλα, διαπιστώσαμε αυξημένο ποσοστό GC εντός των εύθραυστων θέσεων (41.7% σε σχέση με 40.8%, p = 0.03). Σε αντίθεση με ορισμένα μεμονωμένα βιβλιογραφικά ευρήματα, δεν διαπιστώσαμε αυξημένη παρουσία ρετροτρανσποζονίων μεγάλου μήκους (LINE1, LINE2) εντός των εύθραυστων θέσεων. Για την ακρίβεια, το ποσοστό ήταν οριακά χαμηλότερο (15.67% σε σχέση με 16.82%, για τις LINE1), αλλά η διαφορά δεν ήταν στατιστικά σημαντική (p = 0.055). Αντίθετα, διαπιστώσαμε αυξημένη παρουσία αλληλουχιών SINE και ειδικότερα Alu, με ποσοστό 11.66% στις εύθραυστες θέσεις και 10.65% στις μη εύθραυστες (p = 0.009).
Διατροφικοί δείκτες προδιάθεσης και πρόγνωσης της ψυχοσωματικής υγείας του σύγχρονου ανθρώπου
Authors: Δημόπουλος Νικόλαος
Published: August 2021

Τα άτομα της τρίτης ηλικίας αποτελούν ένα ραγδαία αυξανόμενο τμήμα των πληθυσμών των αναπτυγμένων κρατών. Η αναγκαιότητα για τη φροντίδα αυτού του ιδιαίτερα ευάλωτου πληθυσμού έχει οδηγήσει σε σημαντικό αριθμό μελετών προς την κατεύθυνση της ανεύρεσης δεικτών, που θα μπορούσαν χρησιμεύσουν στη διάγνωση και τη θεραπεία των νοσημάτων στους ηλικιωμένους. Είναι πλέον σαφές, ότι η διατροφή παίζει σημαντικό ρόλο στην υγεία των ηλικιωμένων και η ανεπαρκής ή η κακή δίαιτα σχετίζονται με αυξημένο κίνδυνο νοσηρότητας. Η άνοια και η κατάθλιψη στην τρίτη ηλικία έχουν προσελκύσει το επιστημονικό ενδιαφέρον λόγω της αξιοσημείωτης ατομικής, κοινωνικής και οικονομικής επιβάρυνσης που προκαλούν. Σε αυτό το πλαίσιο, μελετήθηκε η πιθανή συσχέτιση μεταξύ των διαταραχών αυτών και ενός αριθμού βιοχημικών παραγόντων, οι οποίοι σχετίζονται με τη δίαιτα και τη διατροφή, σε ένα πληθυσμό ατόμων ηλικίας άνω των 60 ετών στην κοινότητα. Ο σκοπός της μελέτης ήταν η αναγνώριση τέτοιων δεικτών στο αίμα, οι οποίοι θα μπορούσαν να αποτελόσουν υποψήφιους προδιαθεσικούς παράγοντες για την άνοια και τη γηριατρική κατάθλιψη. Η διαλογή ενός «κλειστού» πληθυσμού με δύο ψυχομετρικές κλίμακες, την κλίμακα σύντομης εξέτασης της νοητικής κατάστασης (Mini Mental State Examination, MMSE) και την κλίμακα της γηριατρικής κατάθλιψης (Geriatric Depression Scale, GDS), οδήγησε στο σχηματισμό τριών ομάδων συμμετεχόντων: άτομα με άνοια, άτομα με κατάθλιψη και μάρτυρες. Με βάση τη σύγχρονη βιβλιογραφία μελετήθηκαν οι παρακάτω δώδεκα βιοχημικοί παράγοντες στο πλάσμα των συμμετεχόντων: ομοκυστεΐνη, φυλλικό, βιταμίνη Β|2, ολική χοληστερόλη, τριγλυκερίδια, VCAM-1, 1CAM-1, IL-6, 8-iso-PGF2a, γλυκόζη και CRP. Τα αποτελέσματα ελέγχθηκαν σε επίπεδο στατιστικής σημαντικότητας ρ< 0,05. Τα επίπεδα της ομοκυστεΐνης, του 8-iso-PGF2a, της IL-6 και των VCAM-1 και 1CAM- 1 ήταν σημαντικά υψηλότερα στις ομάδες της άνοιας και της κατάθλιψης, ενώ εκείνα του φυλλικού, της βιταμίνης Βΐ2, της χοληστερόλης και της HDL, ήταν σημαντικά χαμηλότερα. Δεν βρέθηκαν αποτελέσματα στατιστικής σημαντικότητας για τη γλυκόζη και τα τριγλυκερίδια αίματος. Η συσχέτιση των ανωτέρω βιοχημικών παραγόντων με την άνοια και την κατάθλιψη στους ηλικιωμένους, δείχνει ότι μπορεί να υπάρχουν κοινές παθοφυσιολογικές οδοί και για τα δύο νοσήματα και στηρίζει την υπόθεση ύπαρξης κοινού υποστρώματος αγγειακής παθολογίας στις νόσους αυτές στην τρίτη ηλικία. Παράλληλα, υπογραμμίζει την αναγκαιότητα για ισορροπημένη διατροφή και την ενδεχόμενη βελτίωση της πρόληψης της άνοιας και της κατάθλιψης σε γηριατρικούς πληθυσμούς, μετά από αλλαγές στις διαιτητικές συνήθειες.
Μελέτη της παθογένειας της θυρεοειδικής αυτοανοσίας
Authors: Λιακατά Ελισάβετ
Published: August 2021

Στην παρούσα διατριβή επικεντρωθήκαμε σε δύο πεδία της θυρεοειδικής αυτοανοσίας. Ειδικότερα, στη θυρεοειδίτιδα Hashimoto (HT) εστιάσαμε στην εύρεση αυτοδραστικών T-κυττάρων ειδικών για την ανθρώπινη θυρεοσφαιρίνη (hTg) από το περιφερικό αίμα ασθενών με HT, ενώ στη νόσο Graves (GD), στην ανάπτυξη πειραματικού μοντέλου. Στο πρώτο μέρος της διατριβής που αφορά στη HT, χρησιμοποιείται μια τεχνική επιλογής κυτταρικών πληθυσμών, η οποία επιτρέπει την απομόνωση των αυτοδραστικών T-κυττάρων χωρίς την αντιγονική διέγερση in vitro. Ελέγχθηκαν 78 κλώνοι T-κυττάρων από πέντε νεοδιαγνωσμένους ασθενείς, με απώτερο στόχο την ανίχνευση T-επιτόπων στο μόριο της Tg. Κανένας από τους παραπάνω κλώνους δεν βρέθηκε να αναγνωρίζει την Tg, με τη μέθοδο του πολλαπλασιασμού. Πιθανόν τα δραστικά κύτταρα διεγείρονται in situ και παραμένουν στο όργανο στόχο, με αποτέλεσμα τη χαμηλή συχνότητά τους στο περιφερικό αίμα. Το δεύτερο μέρος της διατριβής εστιάστηκε στην ανάπτυξη πειραματικού μοντέλου της GD μετά από ενδοδερμική ανοσοποίηση ποντικών με DNA πλασμίδια που φέρουν το γονίδιο του ανθρώπινου υποδοχέα της θυρεοειδοτρόπου ορμόνης (hTSHR). Τα αποτελέσματα αποδεικνύουν την επαγωγή νόσου σε ποντίκια (15,4%), αλλά δεν επαληθεύουν την άποψη ότι η ενδοδερμική ταυτόχρονη χορήγηση των γονιδίων των κυτταροκινών IL-2 και IL-12 του ποντικού μπορεί σημαντικά να ενισχύσει την σοβαρότητα ή την συχνότητα της νόσου. Τα χαμηλά ποσοστά πειραματόζωων που εκδήλωσαν υπερθυρεοειδισμό πιθανόν να οφείλονται στο πρωτόκολλο ανοσοποίησης που δεν οδηγεί στη βέλτιστη α) μεταφορά και έκφραση του φυσικού μορίου του TSHR στην επιφάνεια των κυττάρων και β) διανομή βοηθητικών σημάτων στα ειδικά Β λεμφοκύτταρα. Συμπερασματικά και οι δύο επιμέρους μελέτες, παρ’ όλους τους περιορισμούς τους, συμβάλλουν στην κατανόηση των δύο κύριων νοσημάτων της θυρεοειδικής αυτοανοσίας.
Μελέτη σε μετεμμηνοπαυσιακές γυναίκες της επίδρασης της ορμονικής θεραπείας, τιβολόνης, ραλοξιφένης στους παράγοντες πήξης και το λιπιδαιμικό προφίλ και συσχέτιση των λιπιδίων με την οστική πυκνότητα
Authors: Κεραμάρης Νικόλαος
Published: August 2021

Η ορμονική θεραπεία (ΟΘ) έχει ενοχοποιηθεί ότι σχετίζεται με αυξημένο κίνδυνο εμφάνισης θρομβοεμβολικής νόσου. Νέα στοιχεία συνδέουν το επίπεδο των τιμών των λιπιδίων με την οστεοπόρωση. Στο πρώτο σκέλος μελετήθηκε η επίδραση των διαφόρων σκευασμάτων (ΟΘ) επί των αντιπηκτικών παραγόντων. Στο δεύτερο σκέλος μελετήθηκε η συσχέτιση λιπιδίων και οστικής πυκνότητος ανάλογα με το χορηγούμενο φαρμακευτικό σκεύασμα. Και στα δύο σκέλη μετρήθηκαν στους 0 μήνες και 12 μήνες οι εξεταζόμενες παράμετροι, οι οποίες ήσαν · στο πρώτο σκέλος ήσαν η αντιθρομβίνη ΙΙΙ, η πρωτεΐνη C και η πρωτεΐνη S, ενώ στο δεύτερο σκέλος ήσαν η ολική χοληστερόλη, τα τριγλυκερίδια, η LDL, η HDL, η Λιποπρωτεΐνη Δ, η Από-λιποπρωτεΐνη Α1 και Β σε συνδυασμό με την οστική πυκνότητα, όπως μετρείται με DEXA. Όσον αφορά τους αντιπηκτικούς παράγοντες το πλέον θετικό προφίλ έχει η τιβολόνη, ενώ η LDL συσχετίσθηκε στατιστικώς σημαντικά με τη βελτίωση της οστικής πυκνότητας στην τιβολόνη, στη ραλοξιφένη και τα συνεζευγμένα οιστρογόνα/μεδροξυπρογεστερόνη.
Σχέση κοινωνικοοικονομικών συνθηκών και ποινικού εγκλεισμού
Authors: Ελευθερίου Νικόλαος
Published: August 2021

Η παρούσα διδακτορική διατριβή είναι μια μακροκοινωνιολογική μελέτη που εστιάζει την οπτική της πάνω στη σχέση της χρήσης της φυλακής στην Ελλάδα με τις εκάστοτε επικρατούσες κοινωνικοοικονομικές συνθήκες για το χρονικό διάστημα 1960-2006. Βασική προτεραιότητα μου είναι να διερευνήσω την ποιότητα και την ποσότητα της ποινικής παρέμβασης για την ελληνική περίπτωση υιοθετώντας μια σχέση δομικής αλληλεξάρτησης του ποινικού εγκλεισμού με ένα ευρύτερο πλέγμα εξωτερικών σχέσεων μηχανισμών, πεδίων, δικτύων, δομών. Κεντρική άποψη που ενστερνίζομαι είναι ότι η συζήτηση για τους ρόλους και τις λειτουργίες της φυλακής στην Ελλάδα πρέπει να αποτελεί τμήμα μιας ευρύτερης προβληματικής που να διαφωτίζει και να εξηγεί τη διαδικασία με την οποία η ελληνική κοινωνία τα τελευταία χρόνια σπρώχνει προς το περιθώριο ένα μέρος του πληθυσμού.